Euroopan parlamentin päätöslauselma 25. huhtikuuta 2007 ehdotuksesta neuvoston päätökseksi Euroopan yhteisen ilmailualueen (ECAA) perustamista koskevan, Albanian tasavallan, Bosnia ja Hertsegovinan, Bulgarian tasavallan, Kroatian tasavallan, Euroopan yhteisön, Islannin tasavallan, entisen Jugoslavian tasavallan Makedonian, Norjan kuningaskunnan, Serbia ja Montenegron, Romanian ja Yhdistyneiden Kansakuntien väliaikaisen Kosovon-siviilioperaation monenvälisen sopimuksen allekirjoittamisesta ja väliaikaisesta soveltamisesta



Virallinen lehti nro 074 E , 20/03/2008 s. 0658 - 0659



P6_TA(2007)0153 Monenvälinen sopimus yhteisen eurooppalaisen ilmailualueen perustamiseksi Euroopan parlamentin päätöslauselma 25. huhtikuuta 2007 ehdotuksesta neuvoston päätökseksi Euroopan yhteisen ilmailualueen (ECAA) perustamista koskevan, Albanian tasavallan, Bosnia ja Hertsegovinan, Bulgarian tasavallan, Kroatian tasavallan, Euroopan yhteisön, Islannin tasavallan, entisen Jugoslavian tasavallan Makedonian, Norjan kuningaskunnan, Serbia ja Montenegron, Romanian ja Yhdistyneiden Kansakuntien väliaikaisen Kosovon-siviilioperaation monenvälisen sopimuksen allekirjoittamisesta ja väliaikaisesta soveltamisesta Euroopan parlamentti, joka - ottaa huomioon komission ehdotuksen neuvostolle (KOM(2006)0113) [1], - ottaa huomioon yhteisön ulkoisen ilmailupolitiikan kehittämisestä 17. tammikuuta 2006 antamansa päätöslauselman [2], - ottaa huomioon työjärjestyksen 103 artiklan 2 kohdan, A. katsoo, että Romaniaa olisi sen EU:hun liittymisen jälkeen kohdeltava eri tavalla kuin muita valtioita, kun taas Bulgariaan sovelletaan, sen liittymisestä huolimatta, turvallisuusvaatimuksia koskevaa suojalauseketta ja sitä olisi tästä syystä kohdeltava kolmannen maan tavoin, B. ottaa huomioon, että neuvosto on hyväksynyt komission ehdottaman väliaikaisen sopimuksen ja että kaikkien sopimusosapuolten on vielä ratifioitava se, C. ottaa huomioon, että Euroopan yhteisellä ilmailualueella (ECAA) on merkitystä lentoliikenteen vaikutusten käsittelyn puitesopimuksena varsinkin Länsi-Balkanin maiden, Islannin ja Norjan kanssa ja ottaa huomioon, että se tarjoaa mallin tuleville, muiden kolmansien maiden kanssa tehtäville vastaaville sopimuksille, Ympäristö 1. pitää tärkeänä, että Euroopan yhteisestä ilmailualueesta tehtävä sopimus kattaa voimassa olevan ja tulevan EU:n lainsäädännön päästöistä ja muista toimista, jotka vähentävät lentoliikenteen ympäristövaikutusta; 2. suhtautuu myönteisesti siihen, että sopimusosapuolet hyväksyvät sen, että jossakin tulevassa vaiheessa ilmailu voidaan sisällyttää päästökauppajärjestelmään (ETS); 3. korostaa sopimuksen merkitystä luotaessa edellytyksiä yhtenäisen eurooppalaisen ilmatilan laajentamiselle jäsenvaltioiden ulkopuolelle; Varotoimet ja turvallisuus 4. korostaa tästä syystä teknisen avun ja liittymisneuvotteluiden merkitystä, jotta saavutetaan tarpeellinen yksimielisyys EU:n ulkopuolisten kumppaneiden ja ETA-kumppaneiden kanssa kyseiseen tavoitteeseen pääsemiseksi; 5. tähdentää, että varotoimia ja turvallisuutta koskeva EU:n lainsäädäntö ja vammaisten ja liikuntarajoitteisten henkilöiden oikeuksista lentoliikenteessä 5. heinäkuuta 2006 annettu Euroopan parlamentin ja neuvoston asetus (EY) N:o 1107/2006 [3] on sisällytettävä sopimuksen liitteisiin; 6. ottaa huomioon, että ilmaliikenteen hallinta sisältyy sopimukseen, mikä on tärkeää yhtenäistä eurooppalaista ilmatilaa koskevien sääntöjen soveltamisen, esimerkiksi rajat ylittävien ilmatilan lohkojen kehittämisen, kannalta; 7. pitää myönteisinä siitä saatavia ilmeisiä etuja, että kaikki sopimusosapuolet soveltavat yhteisön lentoasemia käyttävien kolmansien maiden ilma-alusten turvallisuudesta 21. huhtikuuta 2004 annetun Euroopan parlamentin ja neuvoston direktiivin 2004/36/EY [4] mukaista turvallisuuden arviointia vastavuoroisesti ja yhdenmukaisesti; 8. palauttaa mieliin, että yhtenäisen eurooppalaisen ilmatilan tavoitteen saavuttamiseen kuuluu myös ilmatilan joustavuus, jota varten tarvitaan sotilas- ja siviiliviranomaisten institutionalisoitua yhteistyötä lennonjohdon alalla; Sosiaaliset kysymykset 9. suhtautuu myönteisesti Euroopan lentoturvallisuusviraston rooliin asiantuntijoiden kouluttamisessa, ohjekirjojen valmistelussa, kumppanimaille annettavassa teknisessä avussa sekä täytäntöönpanomekanismien perustamisen avustamisessa; 10. korostaa, että voimassa olevaa EU:n sosiaalilainsäädäntöä on noudatettava sopimuksen täytäntöönpanon yhteydessä; 11. ottaa huomioon, että sopimuksessa määrätään teknisten sääntöjen ja hallinnollisten menettelyjen yhdenmukaistamisesta siviili-ilmailun alalla 16. joulukuuta 1991 annetun neuvoston asetuksen (ETY) N:o 3922/91 [5] täytäntöönpanosta; 12. katsoo, että sopimukseen sisältyvät sitoumukset on pantava täytäntöön nopeasti ja Euroopan parlamentille on toimitettava edistymiskertomus 31. joulukuuta 2008 mennessä; 13. kehottaa komissiota ja neuvostoa varmistamaan, että sopimus täyttää edellä mainitut tärkeimmät vaatimukset ja että täytäntöönpanoprosessin yhteydessä sovitaan seurantajärjestelyistä; * * * 14. kehottaa puhemiestä välittämään tämän päätöslauselman neuvostolle ja komissiolle. [1] Ei vielä julkaistu virallisessa lehdessä. [2] EUVL C 287 E, 24.11.2006, s. 84. [3] EUVL L 204, 26.7.2006, s. 1. [4] EUVL L 143, 30.4.2004, s. 76, direktiivi sellaisena kuin se on muutettuna asetuksella (EY) N:o 2111/2005 (EUVL L 344, 27.12.2005, s. 15). [5] EYVL L 373, 31.12.1991, s. 4, asetus sellaisena kuin se on viimeksi muutettuna Euroopan parlamentin ja neuvoston asetuksella (EY) N:o 1900/2006 (EUVL L 377, 27.12.2006, s. 176). --------------------------------------------------